Aliakbar Gulasan

Datuk Dr. Aliakbar bin Gulasan (Jawi: علي أكبر بن ڬولاسن) (lahir 8 Februari 1971) ialah ahli politik Malaysia berketurunan Dusun-Bajau-Pakistan. Beliau kini berkhidmat sebagai ADUN Karambunai Dewan Undangan Negeri Sabah. Di peringkat parti, beliau merupakan Ahli Jawatankuasa Kerja PAS Pusat.

 Latar belakang 
Aliakbar dilahirkan di Kampung Kota Ayangan Keningau dan seterusnya menetap di Tenom, Sabah. Beliau anak keempat daripada lapan beradik. Ayah beliau, Gulasan bin Mushall Khan, awalnya bekerja sebagai pemandu kereta penumpang menggunakan kereta Land Rover (Tenom-Keningau). Ayahnya juga mempunyai tanah getah dan koko. Selepas itu, ayahnya juga menjadi pemandu di Jabatan Kerja Raya (JKR) Tenom. Emak beliau, Ruhujah binti Musturullah pula bekerja sebagai suri rumah sepenuh masa.

 Pendidikan 
Beliau mendapat pendidikan awal di Sekolah Kebangsaan St Anthony Tenom bermula 1978 sebelum melanjutkan pendidikan menengah di Sekolah Menengah St Anthony Tenom dari Tingkatan 1 hingga 5 (1983-1987). Kemudian beliau meneruskan persekolahan dalam Tingkatan Enam di SMK Gunsanad Keningau (1988-1989).

Beliau melanjutkan pelajaran di Universiti Malaya dalam bidang pengajian Geografi. Selepas itu, beliau meneruskan pelajaran di Universiti Kebangsaan Malaysia (UKM) hingga lulus Ijazah Sarjana Pengurusan Alam Sekitar pada 1995 dan kemudian meneruskan pengajian di peringkat PhD dalam bidang Geografi Bandar pada 2009.

 Kerjaya 
Selepas berjaya menamatkan pengajian di UKM pada 1995, beliau diterima berkhidmat sebagai pensyarah di Universiti Malaysia Sabah (UMS) sejak November 1996. Beliau dilantik sebagai Pengerusi Lembaga Koko Malaysia ejak 1 Julai 2020. Beliau juga telah dilantik sebagai Ahli Majlis Tertinggi Majlis Ugama Islam Sabah (MUIS)

 Politik 
Pascapemilihan kepimpinan Parti Islam Se-Malaysia 2021, beliau telah dipilih sebagai Ahli Jawatankuasa Kerja PAS Pusat.

 Kejayaan 
Pada Pilihan Raya Negeri Sabah 2025, beliau memenangi kerusi Dewan Undangan Negeri N16 Karambunai dengan majoriti 365 undi, menewaskan sepuluh calon lain dalam pertandingan sebelas penjuru. Kemenangan tersebut menjadikan beliau wakil rakyat PAS pertama yang dipilih ke Dewan Undangan Negeri Sabah serta kerusi pertama Perikatan Nasional yang dimenangi dalam PRN berkenaan.

 Anugerah 
   30px  :
 50px Darjah Yang Amat Mulia Kinabalu Pangkat Kedua, Panglima Gemilang Darjah Kinabalu (PGDK) - Datuk (2024)
 50x50px Darjah Yang Amat Mulia Kinabalu Pangkat Ketiga, Ahli Setia Darjah Kinabalu (ASDK) - 2022

 Rujukan 

Kategori:Kelahiran 1971
Kategori:Orang Malaysia berketurunan Pakistan
Kategori:Muslim Malaysia
Kategori:Anggota Parti Islam Se-Malaysia
Kategori:Alumni Universiti Malaya
Kategori:Ahli Dewan Undangan Negeri Sabah ke-16
Kategori:Alumni Universiti Kebangsaan Malaysia
Kategori:Ahli politik Malaysia berketurunan Kadazandusun
Kategori:Ahli akademik Malaysia
Kategori:Ahli akademik Universiti Malaysia Sabah